Miercuri, 27 martie 2024, Regina Camilla a făcut primele declarații despre starea lui Kate Middleton, la un eveniment la care a participat în orașul Shrewsbury. Anunțul vine după ce soția Prințului William a anunțat, în urmă cu câteva zile, că suferă de cancer. Foto
După ce Regele Charles a fost diagnosticat cu cancer, Regina Camilla a fost nevoită să preia o parte dintre angajamentele regale astfel încât partenerul său de viață să se poată recupera potrivit planurilor medicale. Doar că o altă veste avea să neliniștească Familia Regală: și Kate Middleton e bolnavă.
Soția Prințului William suferă, de asemenea, de cancer. Vestea a marcat pe toată lumea, mai ales că aceasta are doar 42 de ani. Fanii săi i-au transmis numeroase mesaje, prin intermediul platformelor sociale, dar nu numai. Și cei adunați la Shrewsbury și-au exprimat susținerea.
Cum Regina Camilla a preluat unele îndatoriri regale, miercuri, 27 martie 2024, a trebuit să fie prezentă la un eveniment organizat de fermieri în micuțul oraș Shrewsbury. În timp ce făcea turul acestuia, soția monarhului a fost oprită de oameni care i-au urat sănătate lui Kate Middleton și Regelui.
Lois, în vârstă de șase ani, și Harriet, în vârstă de zece ani, i-au scris scrisori lui Kate Middleton. Regina Camilla le-a promis copiilor că va da scrisorile prințesei păstrate cu mare grijă. 2.000 de oameni au așteptat-o pe soția monarhului să își facă simțită prezența la evenimentul fermierilor.
"Știu că (Kate Middleton – n.r.) este încântată de toate urările amabile și de tot sprijinul pe care i-l transmiteți", a dezvăluit Regina Camilla la evenimentul de la Shrewsbury.
Declarațiile au venit ca o oază de liniște pentru fanii soției Prințului William, care nu mai știau nimic despre starea de sănătate a acesteia. Regina Camilla a primit și un trandafir din partea unui locuitor din zonă, împreună cu o pancartă pe care scria: "Transmiteți-i dragoste lui Kate".
Pe 22 martie 2024, Kate Middleton, în vârstă de 42 de ani, a dezvăluit care este starea ei de sănătate, de fapt, după ce anterior a suferit o intervenție medicală la nivelul abdomenului. O perioadă a stat retrasă de public, însă a revenit cu detalii anunțând că medicii îi descoperiseră unele celule canceroase în corp.
În circumstanțele actuale, membrii Familiei Regale de la Londra se mobilizează în jurul lui Kate Middleton. Chiar și socrul său, Regele Charles, care se luptă tot cu o formă de cancer, îi este alături și se interesează mereu de starea ei de sănătate. Prințesa se declară optimistă.